《中天楼阁为思实赋》
清代·陈煇

楼阁东南秀，衣冠翰墨流。云来蓬岛暝，潮落镜天秋。

扫石弦霜轸，开窗捲露钩。相逢霄汉上，何必访丹丘。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。